recursal/SuperWikiNEXT-32B huggingface dataset:
காற்பந்தாட்ட வீரர் டேவிட் பெக்காமின் தலையின் ஒரு பகுதி முடியை ஒட்டி வெட்டியத் தோற்றம்
**அடி வெட்டல்** அல்லது **அண்டர்கட்** (undercut) என்பது , 1920கள், 1930கள், 1940கள், 2010களில் ஆண்களின் மத்தியில் பெரும்பாலும் நாகரீகமாக நிலவிய ஒரு சிகை அலங்காரம் ஆகும். பொதுவாக இது, தலையின் பக்கவாட்டில் முடியை மழித்து மேல் பகுதியில் மட்டும் நீண்ட முடி வைத்திருப்பது போன்ற தோற்றம் உடையது. இந்த சிகை அலங்காரத்தைக் கோரை முடி, சுருட்டை முடி என எந்த வகையான தலைமுடி கொண்டோரும் முடியைவெட்டி அலங்கரித்துக்கொள்ள இயலும். முக அமைப்புக்கு ஏற்றவாறும் இந்தத் தலை அலங்காரத்தை மாற்றிக்கொள்ளலாம்.

தோற்றுவாய்
----------

வரலாற்று ரீதியாக, அடிவெட்டு சிகை அலங்காரமானது, வறுமையான மக்களால், வழக்கமான சிகையலங்காரம் செய்யும் திறமையான முடிதிருத்துநர்களிடம் செல்ல இயலாத நிலை கொண்டவர்களால் செய்துகொள்ளப்பட்டது. இவ்வாறு 20 ஆம் நூற்றாண்டின் துவக்கத்திலிருந்து, 1920 கள் வரை இளம் தொழிலாள வர்க்க இளைஞர்களிடையே, குறிப்பாக தெருக் கும்பலைச் சேர்ந்தவர்களின் மத்தியில் பிரபலமாக இருந்தது. கிளாஸ்கோ, நிட்ஸ் ஆகிய பகுதிகளைச் சேர்ந்த இளைஞர் குழுக்கள் பின் பக்கமும், பக்கவாட்டிலும் மழித்து மேல் பகுதியில் நீண்ட முடியாக வளந்த கூந்தல் சிகையலங்காரத்தை விரும்பினார். தீயினால் ஆபத்து ஏற்படும் நிலை இருந்த போதிலும், இவர்கள் முடியில் மெழுகு கொண்டு சிகையலங்காரம் செய்தனர். இந்த சிகையலங்காரத்தைக் கண்டு விரும்பிய மான்செஸ்டரின் சூட்கேலர்களாகவும், பர்மிங்ஹாமின் பீக்கி ப்ளைண்டர்ஸ் பகுதிகளைச் சேர்ந்த, மற்ற கும்பல்களும் பின்பற்றின. ஆனால் இந்த நீண்ட முடிகொண்ட சிகையலங்காரமானது தெருச் சண்டைபோடுபவர்களுக்கு சற்று வசதி குறைவாக இருந்தது. 

1920 கள் மற்றும் 1930 களின் ஜாஸ் காலகட்டத்தில், இந்த வகை சிகை அலங்காரங்ரமானது முக்கிய பாணியாகக் கருதப்பட்டது. நாசி செர்மனியில், இந்த சிகையலங்காரத்தின் பாதிப்பு கொண்ட சிகையலங்காரமானது நீண்ட காலத்திற்கு இருந்தது, உச்சியில் நீண்ட முடியும் பக்கவாட்டிலும், பின்புறத்திலும் மழித்துக்கொள்ளும் சிகையலங்காரம் வேர்மாக்ட் அதிகாரிகள் மத்தியில் நிலவியது.

படக் காட்சியகம்
---------------

* ஆலிஸ் பாக், 1980களில்.ஆலிஸ் பாக், 1980களில்.
* நாசிக்கள் அண்டர்கட்டுடன், 1942நாசிக்கள் அண்டர்கட்டுடன், 1942
* ஜாகரி குவின்டோ அண்டர்கட்டுடன், 2009ஜாகரி குவின்டோ அண்டர்கட்டுடன், 2009
* ரியானா அண்டர்கட்டுடன்ரியானா அண்டர்கட்டுடன்

மேற்கோள்கள்
-----------

1. ↑  Douglas, Joanna (17 November 2011). "'Hitler Youth' Haircut Gaining Popularity". *Yahoo! Shine*.. பார்த்த நாள்: 8 April 2013.
2. ↑  நிவேதிதா (7 சூலை 2017). "ஆள் பாதி ஹேர் ஸ்டைல் மீதி". *கட்டுரை*. தி இந்து. 24 ஆகத்து 2017 அன்று பார்க்கப்பட்டது.
3. ↑  Christie, Stuart (2002).
4. ↑  Davies, A. (1998), "Youth gangs, masculinity and violence in late Victorian Manchester and Salford", Journal of Social History 32 (2)
5. ↑  "CFCA - Hitler Youth haircuts becoming very popular in New York City".
[*தொடர்பிழந்த இணைப்பு*]
6. ↑  Williams, Alex (15 November 2011). "A Haircut Returns From the 1930s". *The New York Times*.. பார்த்த நாள்: 8 April 2013.
**பிசுமத்தீன்** *(Bismuthine)* என்பது BiH3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐயுபிஏசி முறையில் பிசுமத்தேன் என்ற பெயரால் இச்சேர்மம் அழைக்க்ப்படுகிறது. கனமான அமோனிய ஓரினவரிசைச் (நிக்டோகென் ஐதரைடு) சேர்மமான பிசுமத்தீன் நிலைப்புத்தன்மையற்ற ஒரு சேர்மமாகும். 0 °செல்சியசு வெப்பநிலைக்குக் கீழ் இது சிதைவடைந்து பிசுமத் உலோகமாகிறது. எதிர்பார்க்கப்பட்டது போலவே பிசுமத்தீன் H-Bi-H இணைப்புகளின் பிணைப்புக் கோணங்கள் 90 பாகைகள் கொண்ட பட்டைக்கூம்பு கட்டமைப்பை ஏற்றுள்ளது.

பிசுமத்தீன் என்ற சொல் கரிம பிசுமத்(III) குடும்பத்து சேர்மங்களின் உறுப்பினர் என்பதையும் குறிக்கிறது. இவற்றின் பொது வாய்ப்பாடு BiR3, ஆகும். இங்கு R என்பது கரிமபதிலியைக் குறிக்கிறது. உதாரணமாக Bi(CH3)3 , டிரைமெத்தில்பிசுமத்தைன் ஒரு கரிமபிசுமத்தீன் சேர்மமாகும். 

மெத்தில்பிசுமத்தீனை (BiH2Me) மறுபங்கீடு செய்து பிசுமத்தீ (BiH3) தயாரிக்கப்படுகிறது:

3 BiH2Me → 2 BiH3 + BiMe3
தேவைப்படும் BiH2Me, இதுவும் வெப்பச்சிதைவு அடையக்கூடியதாகும். மெத்தில்பிசுமத்டைகுளோரைடை (BiCl2Me) இலித்தியம் அலுமினியம் ஐதரைடுடன் ( LiAlH4.) சேர்த்து ஒடுக்க வினையின் மூலம் இதைத் தயாரிக்கலாம். 
SbH3,இன் பண்புகளை ஒத்திருக்கும் BiH3 நிலைப்புத்தன்மை இல்லாமல் வெப்பத்தால் சிதைவடைந்து கூறிலுள்ள தனிமங்களாகப் பிரிகிறது.

2 BiH3 → 3 H2 + 2 Bi (ΔHf'~~o~~gas = −278 kJ/mol)
ஆர்சனிக்கைக் கண்டறியப் பயன்படுத்தப்படும் மார்சு சோதனை முறையைப் பயன்படுத்தியே பிசுமத்தீனையும் கண்டறிய முடியும். வெப்பச்சிதைவு என்ற அடிப்படையே இம்முறையில் முக்கியமாக கவனிக்கப்படுகிறது, இச்சிதைவால் பிசுமத், ஆர்சனிக், ஆன்டிமணி முதலான தனிமங்கள் வீழ்படிவாகின்றன. மேலும் இவை அவற்றின் கரைதிறனைக் கொண்டு பிரித்தறியப்படுகின்றன. ஆர்சனிக் NaOCl கரைசலிலும், அமோனியம் பாலிசல்பைடு கரைசலில் ஆன்டிமணியும், பிசுமத் இவையிரண்டிலும் கரையாமலும் வேறுபடுகின்றன.

பயன்கள்
-------

பிசுமத்தீனின் குறைவான கரைதிரன் காரணமாக ஒர் இடைநிலை விளைபொருள் என்பதைத் தவிர தொழில்நுட்ப பயன்பாடுகளிலிருந்து இது விலக்கப்படுகிறது.

மேற்கோள்கள்
-----------

1. 1 2  W. Jerzembeck; H. Bürger; L. Constantin; L. Margulès; J. Demaison; J. Breidung; W. Thiel (2002). "Bismuthine BiH3: Fact or Fiction? High-Resolution Infrared, Millimeter-Wave, and Ab Initio Studies". *Angew. Chem. Int. Ed.* **41** (14): 2550–2552. doi:10.1002/1521-3773(20020715)41:14<2550::AID-ANIE2550>3.0.CO;2-B.. பார்த்த நாள்: 2017-01-08.
2. ↑  Holleman, A. F.; Wiberg, E. "Inorganic Chemistry" Academic Press: San Diego, 2001.ISBN 0-12-352651-5.

| * பா
* உ
* தொ
பிசுமத் சேர்மங்கள் |
| --- |
| பிசுமத்து (III) | 
* BiBr3
* BiCl3
* Bi4Ge3O12
* Bi(NO3)3•5H2O
* BiOCl
* Bi2Se3
* Bi2O2(CO3)
* Bi2Te3
* BiF3
* BiI3
* Bi2O3
* Bi(OH)3
* Bi2S3
* BiH3
* NdBi
* BiOHOCOC6H4O

|  |  |
| --- | --- |
| கரிம பிசுமத்து (III) | 
* C4H4BiH
* CH3BiCl2
* C5H6Bi
* C8H9AsBiNO6

 |

 |
| பிசுமத்து (V) | 
* BiF5
* Bi12SiO20

 |
**தைவான் நீரிணை** (*Taiwan Strait*), மேலும் பிற பெயர்களால் அழைக்கப்படுவது, இது 180-கிலோமீட்டர் (110 mi) அகலத்தில் தைவான் தீவை சீனாவின் பிரதான நிலப்பகுதியிலிருந்து பிரிக்கும் பரந்த நீரிணை ஆகும். இந்த நீரிணையானது தற்போது தென்சீனக் கடலின் ஒரு பகுதியாக உள்ளது மேலும் வடக்கே கிழக்கு சீனக் கடலுடன் இணைகிறது. இந்த நீரிணையின் குறுகிய பகுதியானது 130 km (81 mi) அகலத்துடன் உள்ளது.

பெயர்கள்
--------

தைவான் நீரிணை முன்னாள் பெயர்கள் பெயர்களில் **ஃபார்மோசா நீரிணை** ( *Formosa Strait* அல்லது *Strait of Formosa*,) போன்றவை அடங்கும். சீனாவின் புஜியான் மாகாணத்தில் **புஜியான் நீரிணை** அல்லது அல்லது **புஜியான்** என் நீரிணையின் மேற்கு கரையை குறிப்பிடுகிறது;  மற்றும் பிளாக் டிச் (*Black Ditch*), என்று நீரிணையின் பெயரை ஹோக்கீன் மற்றும் கேசிய மொழியில் குறிப்பிடப்படுகிறது.

நிலவியல்
--------

தைவான் நீரிணை என்பது புஜியான் மாகாணத்தை தைவான் தீவிலிருந்து பிரிக்கும் நீரினைப் பகுதியாகும்.

தற்போதைய சர்வதேச ஒப்பந்தம் தைவான் நீரிணையை வரையறுக்கவில்லை ஆனால் அதன் நீர்ப் பகுதியானது தென்சீனக் கடல் பகுதியாக கருதப்படுகிறது.   அதன் வடக்கு எல்லையானது கேப் ஃபுகுய் (தைவான் தீவின் வடக்கு திசை) முதல் நியுஷன் தீவு வரையும், தென் முனையானது பிங்டான் தீவு வரை சென்று பின்னர் மேற்கு நோக்கி 25 ° 24 ′ N. உடன் புஜியன் மாகாணத்தின் கடற்கரைவரை செல்கிறது. 

சர்வதேச நீர்பரப்புக்குரிய அமைப்பின் *பெருங்கடல்கள் மற்றும் கடல்களின் வரம்புகள்* என்னும் புதிய பதிப்பிற்காக இன்னும் அனுமதிக்கப்படாத வரைவு நூலில் தைவான் நீரிணை துல்லியமாக வரையறுக்கப்பட்டுள்ளத. அதில் இது வட பசிபிக் பெருங்கடலின் ஒரு பகுதியாக வகைப்படுத்துகிறது.  மேலும் இதில் தைவான் நீரிணையை கிழக்கு சீனக்கடல் மற்றும் தென் சீனக் கடல்களுக்கு *இடையில்* உள்ள நீராக கொள்கிறது மற்றும் அதை வரையறுக்கிறது: 

பிரதான நிலப்பரப்பில் உள்ள சீன மக்கள் குடியரசு (பி.ஆர்.சி) மற்றும் தைவான் தீவில் உள்ள சீனக் குடியரசு (ஆர்.ஓ.சி) ஆகிய இரண்டும் பொருளாதாரத் தனியுரிமைப் பகுதியாக நீரிணைப்பு பகுதியைக் கருதும் ஒரு-சீனக் கொள்கையை ஆதரிக்கின்றன. நடைமுறையில், கிராஸ்-ஸ்ட்ரெய்ட் மீடியன் (t 海峽中線, s 海峡中线, *Hǎixiá Zhōngxiàn)* என அழைக்கப்படும் ஒரு கடல் எல்லைக் கட்டுப்பாடு உள்ளது.
முழு நீரிணையும் ஆசியாவின் கண்டத் திட்டில் உள்ளது. இது கிட்டத்தட்ட 150 m (490 அடி) ஆழத்திற்கும் குறைவாகவே உள்ளது. தைவானின் தென்மேற்கு கடற்கரையிலிருந்து அந்த ஆழத்தில் குறுகிய பள்ளத்தாக்கு உள்ளது. இது போல, நீரிணையில் பல தீவுகள் உள்ளன. புஜியான் கடற்கரையிலிருந்து மிகப்பெரிய மற்றும் மிக முக்கியமான தீவுகள் சியாமென் மற்றும் குலாங்யு, பிங்டன் (ஐ.எச்.ஓ விளக்கத்தின் "ஹைட்டன்"), கின்மென் மற்றும் மாட்சு போன்றவை ஆகும். முதல் மூன்று தீவுகள் சீன மக்கள் குடியரசின் கட்டுப்பட்டில் உள்ளன; நீரிணையில் உள்ள மற்ற இரண்டு தீவுகளான பெங்கு அல்லது பெஸ்கடோர்ஸ் ஆகியன சீனக் குடியரசால் கட்டுப்படுத்தப்படுகிறது. பெங்கு தீவுகளுக்கு வடக்கே 40-60 கிமீ (25–37 மைல்) தொலைவில் நீருக்கடியில் ஒரு பெரிய கடல் அடித்தள மேடு உள்ளது.

டிங் ஆறு தவிர புஜியான் மாகாணத்தின் அனைத்து ஆறுகளும் தைவான் நீரிணையில் கலக்கின்றன. இதில் மிகப்பெரிய இரண்டு ஆறுகள் மின் மற்றும் ஜியுலாங் ஆகும் .

குறிப்புகள்
-----------

### மேற்கோள்கள்

1. ↑  "Geography". Government Information Office. 29 December 2010 அன்று மூலம் பரணிடப்பட்டது. 23 January 2011 அன்று பார்க்கப்பட்டது.
2. ↑  *EB* (1879), ப. 415.
3. ↑  IHO (1953), §49.
4. ↑  IHO (1986), Ch. 7.
5. ↑  IHO (1986), Ch. 7.2.
6. ↑  Sea depth map.
அண்டார்ட்டிக்கா மூவலந்தீவின் நிலப்படம்.
அண்டார்ட்டிக்காவில் அண்டார்ட்டிக்கா மூவலந்தீவின் இருப்பிடம்.
**அண்டார்ட்டிக்கா மூவலந்தீவு** (*Antarctic Peninsula*) தென் கோளத்தில் அந்தாட்டிக்கா பெருநிலப்பகுதியின் வடகோடியில் உள்ள பகுதியாகும்.

ஆடம்சு முனைக்கும் (வெடல் கடல்) பெருநிலப்பகுதியில் எக்லந்து தீவிற்கு தெற்கிலுள்ள ஒரு புள்ளிக்கும் இடையேயான கோட்டிலிருந்து 1,300 கிமீ (810 மைல்கள்) பரந்துள்ள இதுவே அண்டார்ட்டிக்காவில் கடல்மட்டத்திற்கு மேலே மிக முதன்மையானதும் மிகப் பெரியதுமானதுமான மூவலந்தீவு ஆகும். இதன் மேல் படந்துள்ள பனிக்கட்டிகளுக்கு கீழே இது பாறைகளாலான தொடர்ச்சியானத் தீவுகளைக் கொண்டுள்ளது. இவற்றைப் பிரிக்கும் ஆழ்கால்வாய்களின் ஆழங்கள் தற்போதைய கடல்மட்டத்தை விட மிகக் கீழானது. தென் அமெரிக்காவின் தென்கோடி முனையான *டியெர்ரா டெல் ஃபுயேகோ*விலிருந்து டிரேக் பாதைக்கு அப்பால் 1,000 கிமீ (620 மைல்கள்) தொலைவில் உள்ளது.

அண்டார்ட்டிக்கா மூவலந்தீவில் தற்போது பல ஆய்வு நிலையங்கள் நிறுவப்பட்டு பல நாடுகள் இறைமை கோரிவருகின்றன. அர்கெந்தீனா, சிலி மற்றும் ஐக்கிய இராச்சியம் உரிமை கோரும் இந்த மூவலந்தீவின் நிலப்பகுதிகளுக்கு பிணக்குகள் எழுந்துள்ளன. இவை எவற்றின் உரிமைகளுக்கும் பன்னாட்டு அங்கீகாரம் வழங்கப்படவில்லை; அண்டார்டிக்கா ஒப்பந்தப்படி இந்நாடுகள் தங்கள் உரிமைகளை நிலைநாட்ட முயல்வதில்லை. இருப்பினும் பிரித்தானிய உரிமையை ஆத்திரேலியா, பிரான்சு, நியூசிலாந்து, நோர்வே. நாடுகள் ஏற்றுக் கொண்டுள்ளன. இந்த மூவலந்தீவில் அர்கெந்தீனா மிக்க் கூடுதலான நிலையங்களையும் பணியாளர்களையும் நாட்டியுள்ளது.

மேற்கோள்கள்
-----------

1. ↑  Stewart, J. (2011). *Antarctic: An Encyclopedia*. New York, NY: McFarland & Co.. பன்னாட்டுத் தரப்புத்தக எண்:978-0-7864-3590-6.
பிசின்
*Protium Sp."*
**பிசின்** (*resin*, ரெசின், பசழி, அல்லது கீலம்) என்பது மரத்தில், குறிப்பாக ஊசியிலை மரத்தில் (*coniferous tree*) இருந்து சுரக்கும் ஒரு திரவம். இந்த பிசினில் ஐதரோகார்பன் (*Hydrocarbon*) இருக்கிறது. இது வேதிச் சேர்வைகளுக்கு (chemical constituents) பயன்படும் என்பதால் இதற்கு நல்ல மதிப்பு உண்டு. இவை மெருக்கெண்ணெய் (*varnish*), ஒட்டீரம் (*adhesive*), தூபம் அல்லது நறும்புன்னை (*perfume*) முதலியவற்றை தயாரிப்பதற்கு பயன்படும்.

இதே போன்ற தன்மை உடைய மற்ற செயற்கைப் பொருட்களுக்கும் இந்த சொல்லை பயன்படுத்துவார்கள். பிசின்களின் வரலாறு மிகப்பெரியது மற்றும் இதனை விளக்கியவர்கள் பண்டைய கிரேக்க தியோபிரசுடச் மற்றும் பண்டைய ரோமானிய மூத்த பிளினி, குறிப்பாக பிராங்கின்சென்சு மற்றும் மிரத் என்பவைகளை. அவை நறும்புன்னைகளாகவும் மற்றும் பல சமய பயன்பாடுகளாகவும் பயன் படும் மிக விலை மதிப்புள்ள பொருட்கள்.

வேதியியல்
---------

வழிப்பொருள்
-----------

வகைகள்
------

* பாலியெஸ்ட்டர் பிசின்

இதனையும் பாருங்கள்
------------------

* நாரிழை

வெளி இணைப்புகள்
---------------

* தேனீக்கள் தயாரிக்கும் மருந்து - ரெசின்
**இராம. சுந்தரம்** ( 1 ஏப்ரல் 1938- 8 மார்ச் 2021) என்பவர் ஒரு தமிழறிஞர், எழுத்தாளராவார். இவர் தஞ்சாவூர் தமிழ்ப் பல்கலைக்கழக அறிவியல் தமிழ் மற்றும் தமிழ் வளர்ச்சித் துறைத் தலைவராகவும், அனைத்திந்திய அறிவியல் தமிழ் கழகத் தலைவராகவும் பணியாற்றியவராவார்.

வாழ்க்கை
--------

இராம. சுந்தரம் தமிழ்நாட்டின், இராமநாதபுரம் மாவட்டம் (இன்றைய சிவகங்கை மாவட்டம் அலவாக்கோட்டையில் 1938 ஏப்ரல் மாதம் முதல் நாளில் பிறந்தார். நாட்டரசன் கோட்டையில் பள்ளிக்கல்வியை பயின்றார். மதுரை தியாகராசர் கல்லூரி, அண்ணாமலைப் பல்கலைக் கழகம் ஆகியவற்றில் தமிழ் பயின்று முனைவர் வ. அய். சுப்பிரமணியத்திடம் ஆய்வு மாணவராக இருந்து முனைவர் பட்டம் பெற்றார். போலந்து நாட்டின் வார்சா பல்கலைக் கழகத்தில் முதல் தமிழ் விரிவுரையாளராக ஏழு ஆண்டுகள் பணியாற்றினார். அப்போது போலிஷ் மொழியில் புலமை பெற்றார். திருக்குறளை அந்த மொழியில் மொழிபெயர்க்கும் பணியில் ஈடுபட்டிருந்த அந்நாட்டு அறிஞரான கெம்பார்ஸ்கி என்பவருக்கு அதில் உதவிகள் செய்தார். பின்னர் சிதம்பரம் அண்ணாமலை பல்கலைக்கழகத்தில் இணைப் பேராசிரியராகப் பணியாற்றிய இவர், 1981 முதல் தஞ்சாவூர் தமிழ்ப் பல்கலைக்கழகத்தில் தமிழ் வளர்ச்சித் துறை இயக்குநராகவும், 1987 முதல் அறிவியல் தமிழ் மற்றும் தமிழ்வளர்ச்சித் துறை பேராசிரியராகவும், 1997 முதல் முதுநிலை பேராசிரியராகவும் பணியாற்றி 1998-ஆம் ஆண்டில் ஓய்வுபெற்றார். 

மேலும் இவர் பத்துக்கும் மேற்பட்ட நூல்களை எழுதியும், 35-இக்கும் மேற்பட்ட நூல்களைப் பதிப்பாசிரியராக இருந்து வெளியிட்டுள்ளார். பல்வேறு அறிவியல் நூல்களைத் தமிழில் மொழிபெயர்த்துள்ளார். இவர் வயது மூப்பின் காரணமாகத் தஞ்சாவூரில் 2021 மார்ச் எட்டாம் நாள் இறந்தார். 

கல்வித்துறையில் பங்களிப்பு

அண்ணாமலைப் பல்கலைக்கழகம், பாரதியார் பல்கலைக்கழகம், சென்னைப் பல்கலைக்கழகம், மதுரை-காமராசர் பல்கலைக்கழகம், கேரளப் பல்கலைக்கழகம், தமிழ்ப் பல்கலைக்கழகம், மைசூர் பல்கலைக்கழகம் ஆகியவற்றின் பட்டப்படிப்பு, பட்ட மேற்படிப்பு பாடத்திட்டக் குழுக்களிலும், ஆய்வியல் நிறைஞர், முனைவர் பட்டத் தேர்வாளர் குழுக்களிலும் பங்காற்றியுள்ளார்.

எழுதிய நூல்கள்
--------------

* தமிழ் வளர்க்கும் அறிவியல்
* சொல் புதிது; சுவை புதிது
* பேராசிரியர் வையாபுரிப்பிள்ளை (இந்திய இலக்கிய சிற்பிகள் வரிசையில் சாகித்திய அகதெமி வெளியீடு)
* தமிழக அறிவியல் வரலாறு
* அறிவியல் தமிழ் வெளியீடுகள் (நூலடைவு)

பதிப்பாசிரியராக
---------------

* இயற்பியல், வேதியியல், கணிதவியல் கலைச்சொற்கள்
* பொறியியல் - தொழில்நுட்பவியல் கலைச்சொற்கள்
* அறிவியல் கலைச்சொல்லகராதி: வேளாண்மையியல், மண்ணறிவியல் (தமிழ்ப் பல்கலைக்கழக வெளியீடு)

மொழிபெயர்ப்புகள்
----------------

* திராவிடச் சான்று (Thomas R. Trautmann)
* மூலிகைகள் (நேஷனல் புக் டிரஸ்ட் வெளியீடு)
* உடல் நலம்
* பாலூட்டிகள்

குறிப்புகள்
-----------

1. ↑  அறிவியல் தமிழறிஞர் இராம.சுந்தரம் காலமானார், இந்து தமிழ், 2021 மார்ச் 9
2. ↑  நேர்காணல்: அறிவியலை தமிழால் சொல்ல முடியும் – பேரா. இராம.சுந்தரம், புத்தகம் பேசுது இதழ், 2010 செப்டம்பர் பார்த்த நாள் 2021
3. ↑  கூகுள் புக்ஸ்
4. ↑  கூகுள் புக்ஸ்
5. ↑  கூகுள் புக்ஸ்
6. ↑  கூகுள் புக்ஸ்
7. ↑  கூகுள் புக்ஸ்
பிசியோம் என்பது தனிஉயிாி அல்லது சிற்றினங்களின் உடற்செயலியலில் நடைபெறும் நடத்தைச்செயல்பாடுகளை விவாிப்பதாகும். பிசியோம் ஒரு ஆரோக்கியமான உயிாினத்தின் தகவல் மற்றும் அமைப்புப்பற்றி ( மரபுப்பொருள், புரதவமைப்பு மற்றும் மிகச்சிறிய அடிப்படைக்கூறுகள் ) விளக்குவதாகும்.
"பிசியோ-" (இயற்கை) மற்றும் "-ஓம்" ( முழுமையான ).

```
1993 ம் ஆண்டு பிசியோம் சாா்ந்த செயல்திட்டத்தை உடற்செயலியலின் உயிா்பொறியியல் கமிட்டி உலக உடற்செயலியல் கழகத்தில் (IUPS) சமா்ப்பிக்கப்பட்டது.. IUPS யானது கி.பி.2001ம் ஆண்டில் நடைபெற்ற உலக மாநாட்டில் இத்திட்டத்தின் மீது அடுத்த நூற்றாண்டில் மிகுந்த கவனம் செலுத்த வேண்டும் என முடிவெடுக்கப்பட்டுள்ளது.
```

  

இத்திட்டம் IUPS யின் பிசியோம் கமிட்டியால் வழிநடத்தப்படுகிறது.
பிசியோம் சாா்ந்த இதர ஆராய்ச்சிகள்:
யுரோ பிசியோம் ஆரம்பம்
IUPS பிசியோம் திட்டம் சாா்ந்த வாசிங்டன் பல்கலைக்கழகத்தின் தேசீய ஒப்புருவாக்கம் அறிவியல் வளம் NSR பிசியோம் திட்டம் 
IUPS பிசியோம் திட்டம் சாா்ந்த ஆக்லாண்டு பல்கலைக்கழகம் மற்றும் ஆக்ஸ்போா்டு பல்கலைக்கழகத்தின் வெல்கம் டிரஸ்ட் ஹார்ட் பிச்டியோம் ப்ராஜெக்ட் .

மேற்கோள்கள்
-----------

1. ↑  Hunter, Peter J.; Thomas K. Borg (March 2003). "Integration from proteins to organs: the Physiome Project". *Nature Reviews. Molecular Cell Biology* **4** (3): pp. 237–243. doi:10.1038/nrm1054. பப்மெட்:12612642.
2. ↑  "Welcome to the NSR Physiome Project". *NSR Physiome Project*. 28 October 2008. 18 ஜனவரி 2019 அன்று மூலம் பரணிடப்பட்டது. 13 December 2008 அன்று பார்க்கப்பட்டது.

வெளி இணைப்புகள்
---------------

* IUPS Physiome Project
* NSR Physiome Project பரணிடப்பட்டது 2019-01-18 at the வந்தவழி இயந்திரம்
* National Resource for Cell Analysis and Modeling (NRCAM) பரணிடப்பட்டது 2006-12-09 at the வந்தவழி இயந்திரம்
கணிதத்தின் கணக் கோட்பாட்டில் ஒரு **தொகுதி** (*class*) என்பது தெளிவாக வரையறுக்கப்பட்ட ஒரு குறிப்பிட்டப் பண்பையுடைய கணங்களின் (அல்லது சில சமயங்களில் ஏனைய கணிதப் பொருட்கள்) தொகுப்பாகும் கணங்களிலிருந்து வேறுபட்டவையாக இருக்கும் தொகுதிகள், இரஸ்சலின் முரண்போலியைத் தவிர்க்கும் பொருட்டு கணம்-போன்ற தொகுப்புகளைக் கொண்டவையாக தோன்றுகின்றன. "தொகுதி"யின் நுட்பமான வரையறை, அடிப்படைச் சூழலைப் பொறுத்தமையும்.

கணமாக இல்லாத தொகுதியானது **தகு தொகுதி** (*proper class*) எனப்படும். கணமாகவுள்ள தொகுதியானது சில சமயங்களில் **சிறு தொகுதி** (*small class*) எனப்படும். மெய்யியலாளர் வில்லியம் வான் ஓர்மன் குவையினின் கணக் கோட்பாட்டின் விளக்கத்தில், "தகுதொகுதி" என்பதற்குப் பதிலாக "அறுதித் தொகுதி" "ultimate class" எனப் பயன்படுத்தப்படுகிறது.

கணக் கோட்பாட்டிற்கு அப்பால் சில சமயங்களில், "கணம்" என்பதற்கு ஒத்ததாகவே "தொகுதி" என்பதும் பயன்படுத்தப்படுகிறது. இவ்விதமான பயன்பாடு வரலாற்றுப் பழங்காலத்தில் காணப்படுகிறது. ஏனென்றால் அக்காலத்தில், தற்காலக் கணக் கோட்பாட்டில் உள்ளதுபோல் இல்லாமல் இவ்விரு சொற்கள் வேறுபடுத்தி அறியப்பட்டிருக்கவில்லை. 19 ஆம் நூற்றாண்டிலும் அதற்கு முந்தைய காலத்திலும் சில தொகுதிகள், கணங்களாக இல்லாமல் இருக்கலாம் என்ற கருதாமலேயே பல விவாதங்கள் மேற்கொள்ளப்பட்டுள்ளன.

எடுத்துக்காட்டுகள்
------------------

* தரப்பட்ட ஒரு வகையான இயற்கணித அமைப்புகளின் தொகுப்புகள் ஒரு தகுதொகுதியாக அமையும்: குலங்களின் தொகுதி, திசையன் வெளிகளின் தொகுதி.
* முதன்மை எண்களின் தொகுதி ஒரு தகுதொகுதி.

குறிப்புகள்
-----------

1. ↑  Bertrand Russell (1903). *The Principles of Mathematics*, Chapter VI: Classes, via Internet Archive

மேற்கோள்கள்
-----------

* Jech, Thomas (2003), *Set Theory*, Springer Monographs in Mathematics (third millennium ed.), Berlin, New York: இசுபிரிங்கர் பதிப்பகம், ISBN 978-3-540-44085-7
* Levy, A. (1979), *Basic Set Theory*, Berlin, New York: இசுபிரிங்கர் பதிப்பகம்
* Raymond M. Smullyan, Melvin Fitting, 2010, *Set Theory And The Continuum Problem*. Dover Publications ISBN 978-0-486-47484-7.
* Monk Donald J. 1969, *Introduction to Set Theory*. McGraw-Hill Book Co. ISBN 9780070427150.

வெளியிணைப்புகள்
---------------

* Weisstein, Eric W. "Set Class", *MathWorld*.
**தைவான் தமிழ்ச் சங்கம்** தமிழ் ஆர்வலர்களால் தைவானில் 2013-ஆம் ஆண்டு துவங்கப்பட்டது. ஒவ்வொரு ஆண்டும் பொங்கல் விழாவைக் கொண்டாடுகின்றனர். தமிழர்களின் பொங்கல் கலாச்சாரத்தை வெளிப்படுத்தும் வகையில் சித்திரங்கள் வரைந்துப் பார்வைக்கு வைக்கப்பட்டன. மேலும் கவிதை எழுதுதல், வாசித்தல், சீன மொழியில் திருக்குறள் ஒப்புவித்தல் போன்ற போட்டிகளும் நடத்தப்பட்டன. பறையாட்டம், பரதநாட்டியம், மழலைத் தமிழ்ப் பேச்சு, பலகுரல் நிகழ்ச்சி, திரையிசைப்பாடல்கள் பாடுவது, குழு நடனங்கள் போன்ற கலை நிகழ்ச்சிகள் இடம்பெற்றன.

திருக்குறள் மொழிபெயர்ப்பு
-------------------------

இந்தியாவின் முன்னாள் குடியரசுத் தலைவராக இருந்த அப்துல் கலாமின் வேண்டுகோளுக்கிணங்கி, சீனக் கவிஞர் முனைவர். யூசி திருக்குறளை சீன மொழியில் மொழிபெயர்த்தார். தமிழ் வளர்ச்சி அறநிலையங்கள், செய்தித்துறையின் செயலாளர் முனைவர் ம. இராஜாராம் இ. ஆ. ப. மொழிபெயர்ப்பு இயக்குனர் முனைவர் ந. அருள், தமிழ்ப் பல்கலைக்கழக துணைவேந்தர் முனைவர் ம. திருமலை ஆகியவர்களின் முயற்சியினால் பாரதியார் மற்றும் பாரதிதாசனின் தேர்ந்தெடுக்கப்பட்ட கவிதைகளை முனைவர். யூசி சீன மொழியில் மொழிபெயர்த்துள்ளார். முனைவர். யூசியின் சீனக்கவிதைகள் சில தமிழில் மொழிபெயர்க்கப்பட்டிருக்கின்றன. திருக்குறளை சீன மொழியில் மொழிபெயர்த்ததால் கவிஞர் யூசிக்கு, இந்த ஆண்டுக்கான (2014) 
திருவள்ளுர்வர் விருதினை தமிழக முதல்வர் ஜெயலலிதா அளித்தார்.
**திருப்பூர் தொடருந்து நிலையம்** (*Tiruppur railway station*, நிலையக் குறியீடு:*TUP*) இந்தியாவில், தமிழ்நாடு மாநிலத்தில், திருப்பூர் நகரத்தில் உள்ள ஒரு தொடருந்து நிலையம் ஆகும். 

இந்த தொடருந்து நிலையம் தெற்கு இரயில்வே மண்டலத்தின், சேலம் இரயில்வே கோட்டத்தின் கீழ் இயங்குகிறது.

அமைவிடம்
--------

திருப்பூர் நகரமானது, ஆயத்த ஆடை தொழிலில் மிகவும் சிறந்து விளங்குவதால் தொடருந்து போக்குவரத்து மிகவும் பயனுள்ளதாக இருக்கிறது. இந்த தொடருந்து நிலையமானது திருப்பூர் நகரத்திலேயே அமைந்துள்ளது மற்றும் இதன் அருகிலேயே திருப்பூர் பழைய பேருந்து நிலையம் உள்ளது. புதிய பேருந்து நிலையம் செல்வதற்கு 10-15 நிமிடம் வரை ஆகும்.

இந்த தொடருந்து நிலையம் சென்னை - பாலக்காடு அகலப்பாதை (1983 இல் அமைக்கப்பட்டது) முழுமையாக மின்மயமாக்கப்பட்டு இரண்டு தடங்களைக் கொண்டுள்ளது. திருவனந்தபுரம் மெயில் மற்றும் பெங்களூர் கொச்சுவேலி விரைவுத் தொடருந்து போன்ற சில வண்டிகளைத் தவிர கிட்டத்தட்ட பெரும்பாலன விரைவுத் தொடருந்துகள் இந்நிலையத்தில் நிறுத்தப்படுகின்றன.

ஒரு நாளைக்கு சுமார் 30,000 பயணிகள் திருப்பூருக்கு பயணம் செய்கிறார்கள். இதனால், திருப்பூர் தொடருந்து நிலையம் எப்போதும் கூட்டமாக இருக்கும். பெரும்பாலான தொடருந்துகள் 2 நிமிடங்களுக்கு மட்டுமே நிற்கின்றன. இதனால் சரக்கு தொடருந்துகள் நிறுத்துவதற்கு சாத்தியமில்லை.

இந்த நிலையத்திற்கு அருகிலுள்ள வானூர்தி நிலையம் கோயம்புத்தூர் பன்னாட்டு வானூர்தி நிலையம் 35 கி.மீ தொலைவில் அமைந்துள்ளது.

மேற்கோள்கள்
-----------

1. ↑  "Bus" (PDF). 13 July 2013 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Kumar, R. Vimal (26 July 2010). "Inadequate infrastructure irks rail passengers in Tirupur". .
3. ↑  "Participatory approach needed to improve facilities at Tirupur Railway Station: DRM". *தி இந்து*. 8 October 2016.. பார்த்த நாள்: 27 November 2016.

வெளி இணைப்புகள்
---------------

* திருப்பூர் தொடருந்து நிலையம்
**மூன்றாம் நிலைக் கல்வி** அல்லது இரண்டாம் நிலைக்குப் பிந்தைய கல்வி எனப்படுவது, இரண்டாம் நிலைக் கல்வியைப் பயின்று முடித்தபின் தொடரப்படும் ஒரு கல்வி நிலையாகும். இது உலகின் பகுதிகளுக்கேற்ப மாறுபடும். ஆயினும் பொதுவாக, உலக வங்கியின் வரையறையின்படி பல்கலைக்கழகங்கள், கல்லூரிகள், தொழில்நுட்பப் பயிற்சி நிறுவனங்கள், சமூகக் கல்லூரிகள், மருத்துவக் கல்லூரிகள், ஆராய்ச்சி ஆய்வகங்கள், சிறப்பான மையங்கள் மற்றும் தொலைதூரக் கற்றல் மையங்கள் போன்றவற்றில் குறிப்பிட்ட மேம்பட்ட திறன்களைக் கற்பிக்கும் நிலை எனக் கொண்டுள்ளது.

மூன்றாம் நிலைக்கல்வி அல்லது உயர் கல்வி என்பது இளங்கலை மற்றும் முதுகலை கல்வி ஆகியவற்றை உள்ளடக்கியது, அதே சமயம் இரண்டாம் நிலை கல்விக்குப் பிந்தைய தொழில்சார் கல்வி அல்லது பயிற்சியை ஐக்கிய ராச்சியத்தில் மேற்கல்வி என்றும் ஐக்கிய அமெரிக்காவில் தொடர் கல்வி என்றும் அறியப்படுகிறது. மூன்றாம் நிலை கல்வி என்பது பொதுவாக சான்றிதழ்கள், பட்டயபடிப்பு அல்லது கல்வி பட்டப்படிப்புகளின் பெறுதலில் முடிவடைகிறது.

ஐக்கிய நாடுகளில்
----------------

"மூன்றாம் நிலை கல்வி" என்பது தொடர்ச்சியான கல்வி, மற்றும் உயர் கல்வி ஆகியவற்றை உள்ளடக்கியுள்ளது. 1970 ஆம் ஆண்டுகளில் "மூன்றாம் கல்லூரி" என்று அழைக்கப்படும் சிறப்பு கல்லூரிகள், நிலைகள் போன்ற படிப்புகளை வழங்குவதற்காக அமைக்கப்பட்டிருக்கின்றன. அவை தொழிற்துறை படிப்புகளுடன் சேர்ந்து, முன்னேற்றத்தை அனுமதிக்கின்றன. இது ஆரம்பகால எடுத்துக்காட்டு. ஹாலுவோவன் பகுதியில் கல்வி மறுசீரமைப்பின் ஒரு பகுதியாக செப்டம்பர் 1982 ல் விரிவுபடுத்தப்பட்டது, பின்னர், பத்து ஆண்டுகளுக்குப் பிறகு இம்மூன்று அடுக்கு கல்வி முறைக்கு ஒரு முற்றுப்புள்ளி வைக்கப்பட்டது.

உலகளவில் ஆறாவது படிவங்களை வழங்காத சில பள்ளிகள், மூன்றாம் நிலை கல்லூரிகளில் ஆறாவது படிப்புக் கல்லூரிகளாகவும், பொது மேற்கல்விக்கான கல்லூரிகளாகவும் செயல்படுகின்றன. ஆறாவது படி கல்லூரிகளைப் போலன்றி, ஆசிரியர்கள் ஆசிரியர்களின் தொழிற்சங்கங்களை விட ஆசிரியர்களோடு சேர்ந்து பணியாற்றுகிறார்கள்.

ஆசுதிரேலியாவில்
---------------

ஆசுதிரேலியாவில் "மூன்றாம்நிலை கல்வி" என்பது மாணவர்கள் உயர்நிலைப் பள்ளி சான்றிதழின் படி தொடர்ந்து படிப்பதைக் குறிக்கிறது. இறுதியில் கட்டாயக் கல்விக்குப் பிறகு ஒரு மாணவர், எந்தவொரு கல்வியையும் தேர்ந்தெடுக்கிறார், இது ஆசுதிரேலியாவில் பதினேழு வயதில் நிகழ்கிறது. மூன்றாம்நிலை கல்வியில் விருப்பங்களாக பல்கலைக்கழகம், தனியார் கல்லூரிகள் போன்றவை அடங்கும்.

மேற்கோள்கள்
-----------

1. ↑  "Tertiary Education (Higher Education)". The World Bank.
2. ↑  Lambert, Tim. "A Brief History of Dudley, England". *A World History Encyclopedia*. 15 September 2011 அன்று பார்க்கப்பட்டது.
நகர மண்டபம் in கேரளம், திருச்சூர்வார்ப்புரு:SHORTDESC:நகர மண்டபம் in கேரளம், திருச்சூர்
**திருச்சூர் நகர மண்டபம்** (*Thrissur Town Hall*) என்பது இந்தியாவின், கேரள மாநிலத்தின் திருச்சூர் நகரில் அமைந்துள்ள ஒரு கட்டடமாகும். ஆர். கே. சண்முகம் செட்டியார் திவானாக இருந்தபோது இது கட்டப்பட்டது. இங்கு தொல்லியல் அருங்காட்சியகம் மற்றும் படக் காட்சியகம் உள்ளது. இங்கு கேரளத்தின் அனைத்து பகுதிகளிலிருந்தும் சுவரோவியங்கள் நகலெடுக்கப்பட்டு காட்சிக்கு வைக்கப்பட்டுள்ளன. இந்த அருங்காட்சியகத்தில் பார்க்க *வேண்டியவை* பழைய கையெழுத்துப்படிளின் தொகுப்பாகும், அவை *ஓலகிரந்தங்கள்* என்று அழைக்கப்படும் பனை ஓலைச்சுவடிகளாகும்.   இந்த நகர மண்டபமானது அப்போதைய இந்தியப் பேரரசர் ஜார்ஜ் மன்னரின் வெள்ளி விழாவிழா ஆண்டின் நிமித்தமாக கட்டப்பட்டது. இந்த கட்டிடக்கலை விக்டோரியன் பாணியில் ஒரு புல்வெளியும், தோட்டத்துடன் உள்ளது. 

 திருச்சூர் டவுன்ஹால் 2007 இல்

குறிப்புகள்
-----------

1. ↑  "Central Prison, Viyyur" (PDF). Kerala Government. 2021-02-25 அன்று மூலம் (PDF) பரணிடப்பட்டது. 2010-10-11 அன்று பார்க்கப்பட்டது.
2. ↑  "Culture Zone". DTPC Thrissur. 2010-11-01 அன்று பார்க்கப்பட்டது.
**ஜூலியோ குளாடிய மரபு** (*Julio-Claudian dynasty*) அல்லது **ஜூலியோ குளோடிய வம்சம்** என்பது உரோமப் பேரரசின் முதல் ஐந்து பேரரசர்களை அல்லது அவர்களது குடும்பத்தைக் குறிக்கிறது. அவர்கள் - அகஸ்ட்டஸ், டைபீரியஸ், கலிகூலா, குளோடியசு மற்றும் நீரோ. முதலாம் நூற்றாண்டின் பிற்பகுதியில் உரோமைப் பேரரசு தோற்றுவிக்கப்பட்டதிலிருந்து கி.பி.68 வரை அவர்கள் ஆட்சி புரிந்தனர். இந்த மரபைத் தோற்றுவித்தவர் முதல் உரோமைப் பேரரசரான அகஸ்ட்டஸ். இறுதிப் பேரரசர் நீரோவின் தற்கொலையுடன் இந்த மரபின் ஆட்சி முடிவுக்கு வந்தது.

ஜூலியோ குளாடிய மரபைச் சேர்ந்த எந்த பேரரசருக்குப் பின்னரும் அவரது மகன் பேரரசராக வில்லை. பண்டைய உரோம வரலாற்றாளர்களான டேசிட்டசும் சியூட்டேனியசும், ஜூலியோ குளாடியப் பேரரசர்களை நல்லவிதமாகக் குறிப்பிடவில்லை. உரோம செனேட் அவை மேட்டுக்குடியினரின் கோணத்திலேயே அவர்கள் இருவரும் பேரரசர்களை சித்தரிக்கின்றனர். உரோமக் குடியரசை முடிவுக்கு கொண்டு வந்து, உரோமப் பேரரசை உருவாக்கி வளர்த்தது இம்மரபு தான் என்பதாலும், பேரரசர்களின் சர்ச்சைக்குரிய நடவடிக்கைகள் தங்கள் வரலாற்று நூல்களுக்குப் பரபரப்பு சேர்க்கும் என்பதாலும் இவ்வாறான சித்தரிப்பைச் செய்திருக்கின்றனர்.

எடுத்துக்காட்டாக, டேசிட்டசின் பின்வரும் பத்தியினைக் கொள்ளலாம்:

*பழைய உரோம மக்களின் [குடியரசின்] வெற்றிகளும் தோல்விகளும் புகழ்பெற்ற வரலாற்றாளர்களால் ஆவணப்படுத்தப்பட்டுள்ளன. அது போலவே அகஸ்டசின் காலத்தைப் பதிவு செய்ய முன் வந்த ஆளுமைகளுக்கு பஞ்சமில்லை. ஆனால் [பேரரசில்] பெருகிப் போன துதிபாடல் தன்மையால் அவர்கள் [உண்மையை எழுதினால் தங்களுக்கு ஏதேனும் நிகழ்ந்து விடுமோ] என்று அஞ்சி விலகிக் கொண்டனர். டைபீரியஸ், கையஸ், குளாடியஸ், நிரோ ஆகியோரது வரலாறுகள் அவர்கள் ஆட்சியிலிருந்த வரை பயத்தின் அடிப்படையில் எழுதப்பட்டன. அவர்கள் இறந்தபின்னால் [அவர்கள் மீதிருந்த] வெறுப்பின் அடிப்படையில் எழுதப்பட்டன.*

மரபின் காலக்கோடு
----------------

1. அகஸ்ட்டஸ் (27 BC–14 AD)
2. டைபீரியஸ் (14–37)
3. கலிகூலா (37–41)
4. குளாடியஸ் (41–54)
5. நீரோ (54–68)

|  |  |  |
| --- | --- | --- |
| முன்னர்**உரோமக் குடியரசு** | **ஜூலியோ குளாடிய மரபு**கி.மு 30 – கி.பி 69 | பின்னர்**ஃபிளாவிய மரபு** |

மேற்கோள்கள்
-----------

1. ↑  *Brill's New Pauly*, "Julio-Claudian emperors"
2. ↑  Tacitus, *Annals* I.1
**தன்மை நவிற்சி அணி** என்பது எவ்வகைப் பொருளையும் அல்லது எச்செயலையும் உண்மையான முறையில் உள்ளபடி உள்ளதாக விளக்கும் சொற்களைக் கொண்டு பாடப்படுவது ஆகும். இதற்கு இயல்பு நவிற்சி அணி, தன்மையணி என வேறு பெயர்களும் உண்டு.

எடுத்துக்காட்டு
---------------

"உள்ளம் குளிர்ப்ப ரோமம் சிலிர்க்க உரை   

தள்ள விழி நீர் அரும்ப"   

தன்னையே மறந்து நின்றாள் - 

என்னும் பாடல் பகுதியில்  

- நெஞ்சம் குளிர - ரோமம் சிலிர்க்க- வார்த்தை வராமல் தடுமாற- விழிநீர் சிந்த- தன்னை மறந்து நின்றாள் என்று எந்த உவமானமோ உவமேயமோ அன்றி மிகைப்படுத்தலோ இல்லாததைக் காண முடிகிறது. இவ்வாறு கூறுவது தன்மை அணி.

தன்மை நவிற்சி அணியின் தன்மைகள்
------------------------------

* உள்ளதை உள்ளபடி இயல்பாகக் கூறும்
* மிகைப்படுத்தல் இருக்காது
* உதாரணம் இருக்காது
* உருவகப் படுத்தல் இருக்காது
* சொல்வதில் அணிக்கேயுரிய அழகு காணப்படும்

### எ.கா.1

இருந்து முகந்திருத்தி ஈரோடு பேன் வாங்கி  

விருந்து வந்ததென்று விளம்ப - வருந்தி   

ஆடினாள் பாடினாள் ஆடிப் பழமுறத்தால்   

சாடினாள் ஓடோடத் தான்  

இருந்து   
முகந் திருத்தி  

ஈரோடு பேன் வாங்கி  

விருந்து வந்ததென்று விளம்ப  

வருந்தி ஆடினாள்   
பாடினாள்  

ஆடிப் பழமுறத்தால் சாடினாள்  
 ஓடோடத்தான்  

மேலே உள்ள கவிதை வரிகளில் கீழே காட்டப்பட்டுள்ளவாறு உருவக அணியோ உவமை அணியோ இல்லாததைக் காண முடிகிறது.
  
  

### எ.கா.2

மெய்யில் பொடியும் விரித்த கருங்குழலும்   

கையில் தனிச் சிலம்பும் கண்ணீரும்

மெய்யில் பொடியும் = உடம்பு முழுக்கத் தூசியும்  

விரித்த கருங்குழலும் = விரித்த தலைமயிரும்  

கையில் தனிச் சிலம்பும் = கையிலே தனிச்சிலம்பும்  

கண்ணீரும் = அழுகையும்  

கண்ணகியின் கோலத்தை விளக்கும் கவிதையில் உள்ள இந்த வரிகளில் ஒவ்வொன்றும் இயல்பாகவும், மிகைப்படுத்தல் இன்றியும் அதே நேரம் அழகு குன்றாமலும் இருப்பதைக் காணமுடிகிறது.

### எ.கா.3

'உள்ளம் குளிர உரோமம் சிலிர்த்துரையும்  

தள்ளவிழி நீரரும்பத் தன்மறந்தாள் - புள்ளலைக்கும்  

தேந்தா மரைவயல்சூழ் தில்லைத் திருநடஞ்செய்  

பூந்தா மரைதொழுத பொன்'

தில்லையில் நடராசப் பெருமானின் பாதங்களைத் தொழுத பெண்ணொருத்தியின் நிலை உள்ளது உள்ளவாறே கூறப்பட்டுள்ளமை காண்க.

  


| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
திருக்கை வழக்கம் (கம்பர்) உடன் குழப்பிக் கொள்ளாதீர்கள்.

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருக்கை வழக்கம் (புகழேந்தி)** |

**திருக்கை வழக்கம்** என்பது,  புகழேந்திப் புலவரால் செங்குந்தர் மரபினரைப் பற்றி எழுதப்பட்ட நூலாகும்.

பெயர் விளக்கம்
--------------

திருக்கை என்பது அழகிய கை எனவும், தெய்வத் தன்மை பொருந்திய கை எனவும் பொருள்படும்.  முருகப் பெருமானுக்குத் துணைவராக வந்த நவவீரர்களாகிய வீரவாகு தேவர் முதலியோர் வழிவந்தவர்கள்  செங்குந்தர்கைக்கோள முதலியார் குலப் பெருமக்கள் என்பதால் அவர்கள் கை, திருக்கை எனப்பட்டது. அவர்களுடைய இயல்புகளையும், பழக்க வழக்கங்களையும் புகழ்ந்து கூறுகிறது இந்நூல்.

நூல் சிறப்பு
------------

இந்நூலில், முருகப் பெருமான், வீரவாகுதேவர் முதலியோர் செய்த செயல்களும், செங்குந்தர்களின் செயல்களாகவேக் கூறப்படுகிறது. இந்நூல்  கலிவெண்பாவில் இயற்றப்பட்ட நூலாகும்.

இவற்றையும் பார்க்க
------------------

* செங்குந்தர் பிரபந்தத் திரட்டு
* செங்குந்தர் துகில்விடு தூது

குறிப்புகளும் மேற்கோள்களும்
---------------------------

1. ↑  செங்குந்தர் பிரபந்தத் திரட்டு, *காஞ்சி சிறீ நாகலிங்க முனிவர்*, 1926.
|  |
| --- |
|  |

மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது தன்மை, **முன்னிலை**, படர்க்கை எனும் மூன்று வகைப்படும். பேசுபவர் யாரை விழித்துப் பேசுகிறாரோ, அவரை அல்லது அவர்களைக் குறிப்பிடப் பயன்படுத்தும் சொற்கள் முன்னிலை என்பதனுள் அடங்கும்.

பெயர்ச் சொற்கள்
---------------

தமிழில் உள்ள பெயர்ச் சொற்களில் பின்வருவன முன்னிலைச் சொற்களாகும்.

* நீ - (ஒருமை)
* நீர் - (மரியாதை ஒருமை / பன்மை)
* நீவிர் - (பன்மை)
* நீங்கள் - (பன்மை)

### வேற்றுமை உருபேற்றம்

வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.

| வேற்றுமை | உருபு | சொல் |
| --- | --- | --- |
| **1** | - | நீ | நீர் | நீங்கள் |
| **2** | ஐ | உன்னை | உம்மை | உங்களை |
| **3** | ஆல் | உன்னால் | உம்மால் | உங்களால் |
| **4** | கு | உனக்கு | உமக்கு | உங்களுக்கு |
| **5** | இன் | உன்னின் | உம்மின் | உங்களின் |
| **6** | அது | உனது | உமது | உங்களது |

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் முன்னிலை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.

| - | இறந்த காலம் | நிகழ் காலம் | எதிர் காலம் |
| --- | --- | --- | --- |
| **ஒருமை** | செய்தாய் | செய்கிறாய் | செய்வாய் |
| **பன்மை** | செய்தீர் | செய்கிறீர் | செய்வீர் |
| (மரியாதை) | செய்தீர்கள் | செய்கிறீர்கள் | செய்வீர்கள் |

வெளிப் பார்வை
-------------

* முன்னிலை ஏவல் புணர்தல் 1
* முன்னிலை ஏவல் புணர்தல் 2
*
**பெண் சிங்கம்** (*Pen Singam*) பாலி ஸ்ரீரங்கம் இயக்கத்தில், 2010 ஆம் ஆண்டு வெளியான இந்தியத் தமிழ்த் திரைப்படமாகும். மீரா ஜாஸ்மின், உதை கிரண், ரிச்சர்ட், விவேக், ராதாரவி நடித்துள்ளனர். கருணாநிதியின் "சுருளிமலை" புதினத்தை தழுவி எடுக்கப்பட்ட படமாகும். எஸ். பி முருகேசன் தயாரிப்பில், தேவா இசையில், விஜய் ராகவ் ஒளிப்பதிவு செய்தார். கருணாநிதியின் 87 ஆவது பிறந்தநாளன்று (3 ஜூன் 2010) இப்படம் வெளியானது.

நடிகர்கள்
---------

மீரா ஜாஸ்மின், உதை கிரண், ரிச்சர்ட், விவேக், ராதாரவி, சுதர்ஷனா சென், சுந்தர், ரோகினி, தலைவாசல் விஜய், மதன் பாப், மகேந்திரா, பெசன்ட் ரவி, வாகை சந்திரசேகர், ரிதேஷ், லாரன்ஸ், லட்சுமி ராய்.

கதைச்சுருக்கம்
--------------

சூர்யாவும் நாகேந்திரனும் நண்பர்கள். சிம்ம பெருமாளிடம் சூர்யாவிற்கு மோதல் ஏற்படுகிறது. வர தட்சணை பெறாமல் திருமணம் செய்யவேண்டும் என்ற எண்ணம் கொண்ட நாகேந்திரனை, செல்வ செழிப்புள்ள மைதிலி விரும்புகிறாள். சூர்யாவும் அவனது தாயும் உதவி செய்ய, மைதிலியை மணக்கிறான் நாகேந்திரன். திருமணமான முதலிரவன்று, மைதிலியிடம் பணம் கேட்கும் நாகேந்திரனைக் கண்டு அதிர்ந்து போகிறாள் மைதிலி. பணம் தர மறுக்கும் மைதிலியை அச்சுறுத்துகிறான் நாகேந்திரன். தன் நண்பன் கொடியவன் என்று தெரியவர மனமுடைந்து போகிறான் சூர்யா. நாகேந்திரன் கொடுக்கும் விருந்திற்கு சிம்ம பெருமாள் வருகிறான். அதை தடுக்க முயலும் மைதிலி துப்பாக்கியால் கொல்லப்படுகிறாள். அப்பழி சூர்யா மீது விழுகிறது. சூர்யா எவ்வாறு அதிலிருந்து தப்பித்தான் என்பது தான் மீதிக் கதையாகும்.

ஒலிப்பதிவு
----------

வைரமுத்து, கலைஞர், பாரதிதாசன், பா. விஜய், வாலி ஆகியோர் எழுதிய பாடல்களுக்கு தேவா இசை அமைத்தார். 6 பாடல்களை கொண்ட ஒலித்தொகுப்பை சோனி மியூசிக் இந்தியா நிறுவனம் வெளியிட்டது.

### பாடல் பட்டியல்

1. பூ பூக்கும் சத்தம்
2. ஆஹா வீணையில் எழுவது
3. கல்யாணம் ஆகாத பெண்ணே
4. சில் சில்லா சில் சில்லா
5. நீ சொன்னால் தேய்பிறை
6. அடி ஆடி அசையும்

தயாரிப்பு
---------

இளவேனில் என்ற இயக்குனருடன் படம் துவணப்பட்டாலும், பின்னர் அறிமுக இயக்குனர் பாலி ஸ்ரீரங்கத்தின் இயக்கத்தில் படம் தயாரிக்கப்பட்டது. மீரா ஜாஸ்மின் முதல் முறையாக காவல் அதிகாரி கதாபாத்திரத்தில் நடித்துள்ளார். நீதிக்கு போராடும் பெண்ணை பற்றியக் கதையாகும்.

மேற்கோள்கள்
-----------

1. ↑  "http://www.indiaglitz.com". 2009-12-12 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
2. ↑  "https://www.youtube.com". External link in `|title=` (உதவி)
3. ↑  "http://www.southdreamz.com". 2012-10-10 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
4. ↑  "http://www.thehindu.com". External link in `|title=` (உதவி)

வெளி-இணைப்புகள்
---------------

*
பேரா.**உரோஜர் ஜான் டெய்லர்** *(Roger John Tayler)*  (25 அக்தோபர் 1929 – 23 ஜனவரி 1997) ஒரு பிரித்தானிய வானியலாளரும் அரசு கழக ஆய்வுறுப்பினரும் பிரித்தானியப் பேரரசாணையைப் பெற்றவரும் ஆவார். இவர் உடுக்கணக் கட்டமைப்பும் படிமலர்ச்சியும், மின்னணுப் பாய்ம நிலைப்பு, அணுக்கரு வினைவழித் தனிமவாக்கம், அண்டவியல் ஆகிய புலங்களில் முதன்மையான கொடைகளை வழங்கியுள்ளார். இவர் பல பாடநூல்களை இயற்றியுள்ளார். இவர் அண்ட இய்ற்பியலில் எல்லியவாக்கச் சிக்கல்களைப் பற்றி பிரெட் அயிலுடனும் சுட்டீவன் ஆக்கிங்குடனும் கேம்பிரிட்ஜ் பல்கலைக்க்ழகத்தில் கூட்டாய்வு செய்துள்ளார்.

கல்வி
-----

இவர் 1940 இலிருந்து 1947 வரை சொலிகல் பள்ளியில் கல்வி பயின்றார். இவர் முதலில் ஆர்வெல்லிலும் குகாமிலும் இருந்த அணுவாராய்ச்சி நிறுவனத்திலும் பின்னர் கேம்பிரிட்ஜ் பல்க்லைக்கழகத்திலும் பணியாற்றினார். இங்கு இவர் கணிதவியல் விரிவுரையாளராகவும் கிறித்தி கல்லூரியில் பாட்த் திட்ட ஆய்வுறுப்பினராகவும் இருந்தார். பின்னர், இவர் 1966 இல் சுசெக்சு பல்கலைக்கழகத்துக்கு சென்றார். இவர் 1969 இல் வானியல் பேராசிரியராக இலண்டன் கிரெழ்சாம் கல்லூரியில் பணியமர்த்தப்பட்டார்.

வாழ்க்கைப்பணி
-------------

இவர் அரசு வானியல் கழகத்தில் 1971 இலிருந்து 1979 வரை செயலாளராகவும் 1979 இலிருந்து 1987 வரை பொருளாளராகவும் இறுதியாக1989 இலிருந்து 1990 வரை தலவராகவும் இருந்துள்ளார். இவர் 1995 இல் அரசு கழக ஆய்வுறுப்பினராக தேர்ந்தெடுக்கப்பட்டார். இவரது பேராளுமைச் சான்று பின்வர்மாறு கூறுகிறது. "*உரோஜர் டெய்லரின் பன்முக வானியல் பணி விண்மீன்கண படிமலர்ச்சி முன்னோடி ஆய்வுகளோடும் பகுதி வெப்பச்சுழல்வு நிகழ்வின் கண்டுபிடிப்போடும் தொடங்கியது. இவரது ஆர்வெல் மின்னணுப் பாய்ம நிலைப்பு குறித்த ஆய்வு, நிலைப்புற்ற சிட்டிகை விவாதமும் தடைமையால் உருவாகும் நிலைப்பின்மைகளின் முன்கணிப்பும் உள்ளடக்கியதாகும். பின்னர், இவர் இந்தப் புலமையினைக் காந்தப்புலங்களின் ஆய்வுக்கும் வெப்பச்சுழலூடாக சுழற்சிக்கும் காந்தப்புலங்களுக்கும் இடையிலான ஊடாட்ட நிலைப்பு பற்றிய ஆய்வுக்கும் பயன்படுத்தினார். அண்டவியலில், இவர் ஆயிலுடன் இணைந்து, அண்ட எல்லியச் செறிவைக் கண்க்கிட்டுள்ளார். இதில் நொதுமி(neutron) அரைவாணாள் குறித்தும் நொதுமன்(neutrino ) வகைகளின் எண்ணிக்கையின் முதன்மை குறித்தும் வற்புறுத்தியுள்ளார். இவர் அணுக்கருத் தொகுப்பில் உயர் வெப்பநிலைகளில்செறிவாக இரும்பு உச்சத் தனிமங்கள் உருவாதலைக் கணித்துள்ளார். அண்மையில் இவர் பால்வெளிகளின் வேதியியல் படிமலர்ச்சி ஆழமான ஆய்வுகளில் ஈடுபட்டுள்ளார். இவர் கணிசமான ஆழமும் பொருளும் மிக்க மீளாய்வுக் கட்டுரைகளும் பாடநூல்களும் எழுதியுள்ளார். இவை உலக முழுவதும் பின்பற்றப்படுகின்றன. மேலும், இவர் அரசு வானியல் கழகத்தின் ஊடாக தன்னிகரற்ற பொதுமக்கள்நலத்துக்காகப் பாடுபட்டுள்ளார்.*" 

இவர் 1990 புத்தாண்டு தகைமை வழங்கல் நிகழ்வில் பிரித்தானியப் பேரரசாணை வழங்கப்பட்டார்.

மேற்கோள்கள்
-----------

1. 1 2  Mestel, L.; Pagel, B. E. J. (1998). "Roger John Tayler, O. B. E.. 25 October 1929-23 January 1997". *Biographical Memoirs of Fellows of the Royal Society* **44**: 405. doi:10.1098/rsbm.1998.0026.
2. ↑  Douglas Gough (September 1997). "Obituary: Roger John Tayler". *Physics Today* **50** (9): 98–100. doi:10.1063/1.881896. Bibcode: 1997PhT....50i..98G. .
3. ↑  "Library and Archive Catalogue". Royal Society. 31 December 2010 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* Obituary (1997Obs...117..120)
**முனைவர் உரோபெர்த்தா அன்னி பாபி வைல்** *(Dr Roberta Anne 'Bobbie' Vaile)* (25 ஜூன் 1959 – 13 நவம்பர் 1996) ஓர் ஆத்திரேலிய வானியற்பியலாளர் ஆவார். இவர் மெக்கார்த்தரில் உள்ள மேற்கு சிட்னி பலகலைக்க்ழகத்தில் வணிகம், தொழில்நுட்பத் துறையில் முதுநிலை இயற்பியல் விரிவுரையாளராக உள்ளார். இவர் சேதி சார்ந்த போனிக்சு திட்ட்த்தில் ஈடுபட்டுள்ளார். இவர் அப்பல்கலைக்கழகத்தில் 1995 இல் ஆத்திரேலிய சேதி மையத்தை உருவாக்கிப் பெருந்தாக்கம் செலுத்தியுள்ளார். இவர் மூளைப்புற்றுடன் ஏழாண்டுகள் போராடி இறந்துவிட்டார்.

இவர் நியூசவுத் வேல்சில் உள்ள ஜூனேவில் பிறந்தார். இவர் தன் இளம் அறிவியல் பட்டத்தை ஆத்திரேலிய நியூகேசில் பலகலைக்கழகதில் பயின்று பெற்றார். தன் முனைவர் பட்டத்தை நியூசவுத் வேல்சு பல்கலைக்கழகத்தில் 1989 இல் பெற்றார். இவரது முனைவர் பட்ட ஆய்வுத் தலைப்பு "தென்முனை ஒளிவட்ட வளாகம்" என்பதாகும்.
அறிவியல் பயிற்றுவிக்க இவர் ஓர் எளிய முறைக்காக இவருக்கு ஆத்திரேலிய அறிவியல் பரப்புரையாளர் விருதாகிய' "போற்றப்படாத ஆத்திரேலிய அறிவியல் வீராங்கனை" எனும் விருது வழங்கப்பட்டது.

வெளியிட்ட பிறவற்றில் பின்வரும் கட்டுரையும் உள்ளடங்கும்:

- Seth Shostak, Ron Ekers, Roberta Vaile, 1996. A Search for Artificial Signals from the Small Magellanic Cloud *The Astronomical Journal 112*, 164-166.

மேற்கு சிட்னி பல்கலைக்கழகத்தின் தோட்டம் ஒன்று, 1998 இல் இவரது நினைவாகப் பாபித் தோட்டம் எனப் பெயர் இடப்பட்டது. நியூசவுத் வேல்சில் உள்ள காம்தேனில் இவரது நினைவாக( 34°03′33″S 150°42′42″E﻿ / ﻿34.05917°S 150.71167°E﻿ / -34.05917; 150.71167﻿ (பாபி வைல் காப்பிடம்)) ஓர் இயற்கைக்காப்பிடம்/பூங்கா பெயர் இடப்பட்டு உள்ளது. ஆத்திரேலிய வானியலாளராகிய இராபர்ட் மெக்நாட் கண்டுபிடித்த 6708 பாபிவைல் எனும் முதன்மைப்பட்டை இருமச் சிறுகோள் 1989இல் இவரது நினைவாகப் பெயரிடப்பட்டுள்ளது.

இந்தப் பெயரீடு 1997 ஏப்பிரல் 22 இல் வெளியிடப்பட்டது(சி.கோ.சு. 29671).

மேற்கோள்கள்
-----------

1. 1 2  Schmadel, Lutz D. (2007). *Dictionary of Minor Planet Names – (6708) Bobbievaile*. Springer Berlin Heidelberg. பக். 551. பன்னாட்டுத் தரப்புத்தக எண்:978-3-540-00238-3.. பார்த்த நாள்: 13 March 2017.
2. ↑  "MPC/MPO/MPS Archive". *Minor Planet Center*. 13 March 2017 அன்று பார்க்கப்பட்டது.

வெளி இணைப்புகள்
---------------

* - Bobbie Vaile Reserve
* - Bioastronomy News, Fall 1993, Vol 4
* - Bright Sparcs biography
* - SETI articles listing
* - SETI Australia Centre
* - SETI Australia Centre - Bobbie Vaile Page
* - Women in Astronomy reference
* - Planetary Society, Australian Volunteers Page
* - Positive Consequences of SETI Before Detection paper
* - QUICKSMART - Introductory Physics
* - ASC Unsung Hero Bobbie Vaile page
* - SETI News article
* - Smithsonian/NASA ADS abstract of "The Corona Australis Complex" paper
* பரணிடப்பட்டது 2018-03-20 at the வந்தவழி இயந்திரம் - Tributes
**வித்யா தாக்கூர்** (*Vidya Thakur*)(பிறப்பு 15 சூன் 1963) பாரதிய ஜனதா கட்சியின் தலைவர் மற்றும் கோரேகாவிலிருந்து தேர்ந்தெடுக்கப்பட்ட 13வது மகாராட்டிர சட்டமன்ற உறுப்பினர் ஆவார். தேவேந்திர ஃபட்னாவிஸ் அமைச்சகத்தில் பெண்கள் மற்றும் குழந்தைகள் மேம்பாடு, உணவு மற்றும் குடிமைப் பொருள் வழங்கல் மற்றும் நுகர்வோர் பாதுகாப்பு, உணவு மற்றும் மருந்து நிர்வாக அமைச்சராக இருந்தார். 10 சூலை 2016 அன்று இவர் அமைச்சரவை மாற்றத்தில் உணவு மற்றும் மருந்து நிர்வாகப் பொறுப்பிலிருந்து விடுவிக்கப்பட்டார்.

கல்வி மற்றும் ஆரம்பகால தொழில்
-----------------------------

தாக்கூர் குடிலால் கோவிந்திரம் செக்சேரியா சர்வோதயா பள்ளியில் பயின்று பள்ளிக் கல்வியினை 1977-ல் முடித்தார்.

அரசியல்
-------

வித்யா தாக்கூர் முதன்முறையாக 1992-ல் பிரஹன்மும்பை மாநகராட்சி தேர்தலில் வெற்றி பெற்றார்.

### வகித்தப் பதவிகள்

#### பாஜகவிற்குள்

* பொதுச் செயலாளர் மும்பை மகிளா மோர்ச்சா

#### சட்டமன்றம்

* பிரஹன்மும்பை மாநகராட்சி 2007
* மேனாள்பொது சுகாதார குழு தலைவர[  ]்
* துணை மேயர், பெருநகரமும்பை மாந[  ]கராட்சி 17 மார்ச் 2007
* உறுப்பினர், மகாராஷ்டிர சட்டமன்றம் - 2014 முதல்

மேற்கோள்கள்
-----------

1. ↑  "Giant Killers". 20 October 2014.
2. ↑  "Maharashtra Government, Council of Ministers".
3. ↑  "SMT.vidya Thakur(Bharatiya Janata Party(BJP)):Constituency- GOREGAON(MUMBAI SUBURBAN) - Affidavit Information of Candidate".
4. ↑  "Dr Shubha Raul Mayor, Vidya Thakur dy Mayor of Mumbai". 17 March 2007.
5. ↑  "Municipal Councillors / Corporators of Mumbai".
**விநாயக கவசம்** என்னும் கவச நூல் 16 ஆம் நூற்றாண்டில் கச்சியப்ப முனிவரால்  பாடப்பட்ட விநாயக புராணத்தின் ஒரு பகுதி. இதில் ஒன்பது விருத்தப் பாடல்கள் உள்ளன. 

ஆதியில் இக் கவசத்தைக் காசிப முனிவர் முத்கல முனிவருக்கு அருளியதாகவும், அதை அவர் வேறு பல முனிவர்களுக்கு அருளியதாகவும் குறிப்பிட்டுக்கொண்டு நூல் தொடர்கிறது. அந்தக் கவசமுறை வழிபாட்டு நூல், விநாயகர் காக்கவேண்டும் என வேண்டும் பகுதியாக இந்த நூலில் வருகிறது.

இந்த நூலிலுள்ள ஒரு பாடல் 

வளர்சிகையைப் பராபரமாய் வயங்கு விநாயகர் காக்க; வாய்ந்த சென்னி
அளவுபடா சவுந்தர தேகம் மா தோல் சுடர் தாம் அமர்ந்து காக்க
விளர் அர நெற்றியை என்றும் விளங்கிய காசிபர் காக்க; புருவம் தம்மைத்
தளர்வு இல் மகோதரர் காக்க; தட விழிகள் பாலச்சந்திரனார் காக்க.
சிகை என்னும் தலைமயிர், தலை, வெள்ளைநிற அரன் இருக்கும் நெற்றி, புருவம், விழிகள் ஆகியவற்றைக் காக்கவேண்டும் என இந்தப் பாடல் வேண்டுகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, பதிப்பு 2005

வெளியிணைப்புகள்
---------------

விநாயக கவசம் முழுமையும்

அடிக்குறிப்பு
-------------

1. ↑  இவர் கச்சியப்ப சிவாசாரியார் அல்லாத வேறொரு புலவர்.
2. ↑  எடுத்துக்காட்டாக இந்நூலின் முதல் பாடல் பொருள் உணர்ந்துகொள்ளும் வகையில் சொற்பிரிப்பு செய்யப்பட்டு இங்குத் தரப்பட்டுள்ளது.
**ஒகரா மாவட்டம்** (**Okara District**), பாகிஸ்தான் நாட்டின் பஞ்சாப் மாகாணத்தில் உள்ள ஒரு மாவட்டம் ஆகும். இதன் நிர்வாகத் தலைமையிட நகரம் ஒகரா ஆகும். 1982-இல் இம்மாவட்டம் பழைய மாண்டிகோமாரி மாவட்டத்தின் சில தாலுகாக்களைக் கொண்டு 1982-இல் நிறுவப்பட்டது.

முல்தான் நெடுஞ்சாலை இம்மாவட்டத்தின் ஒகரா நகரத்தை லாகூருடன் ராவி ஆறு வழியாக இணைக்கிறது.

Mapஇம்மாவட்டத்தில் சிந்துவெளி நாகரித்தின் அரப்பா தொல்லியற்களங்களைக் கொண்டது.

புவியியல்
---------

ஒகரா மாவட்டத்தின் தெற்கில் பகவல்பூர் மாவட்டம், தென்மேற்கில் பாக்பத்தன் மாவட்டம், மேற்கில் சாகிவால் மாவட்டம், வடக்கில் பைசலாபாத் மாவட்டம் மற்றும் நங்கானா சாகிபு மாவட்டம், கிழக்கிலும், வடக்கிலும் கசூர் மாவட்டம், தென்கிழக்கில் இந்தியாவின் பசில்கா மாவட்டம் அமைந்துள்ளது. இந்தியாவின் இந்தியாவின் பஞ்சாப் மாநிலத்தையும், பாகிஸ்தானின் பஞ்சாபையும் பிரிக்கும் இராட்கிளிப் கோடு ஒகரா மாவட்டம் ஒட்டி அமைந்துள்ளது.

வேளாண்மை
--------

பியாஸ் ஆறு பாயும் இம்மாவட்டம் மண் வளம் மற்றும் நீர் வளம் கொண்டது. இம்மாவட்டத்தில் உருளைக் கிழங்கு, தக்காளி, கரும்பு, கோதுமை, நெல், மக்காச் சோளம் போன்ற பயிர்கள் விளைகிறது. ஆரஞ்சு, மாம்பழத் தோட்டங்கள் மிகுதியாக உள்ளது. மேலும் எலுமிச்சம் பழம், கொய்யா, திராட்சைத் தோட்டங்களும் கொண்டது. இம்மாவட்டத்தில் பால் உற்பத்திக்கு சாஹிவால் மாடுகள் மற்றும் எருமைகள் அதிகம் வளர்க்கப்படுகிறது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி ஒகரா மாவட்டத்தின் மக்கள் தொகை 30,40,826 ஆகும். அதில் ஆண்கள் 1,564,470 மற்றும் பெண்கள் 1,476,071 ஆகவுள்ளனர். கிராமப்புற மக்கள் தொகை 21,98,262 ஆகவும்; நகர்புற மக்கள் தொகை 8,42,564 ஆகவுள்ளது. சராசரி எழுத்தறிவு 58.28% மட்டுமே. இம்மாவட்டத்தில் இசுலாமியர் 98.53%, கிறித்தவர்கள் 1.44% ஆக உள்ளனர்.இம்மாவட்ட மக்களில் பெரும்பான்மையினர் பஞ்சாபி மொழி 96.10%, உருது, காஷ்மீரி, பஷ்தூ போன்ற மொழிகள் 2.65% பேசுகின்றனர். இம்மாவட்டத்தில் ஜாட் முஸ்லீம்கள் பெரும்பான்மையாக உள்ளனர்.

மாவட்ட நிர்வாகம்
----------------

ஒகரா மாவட்டம் 3 தாலுகாக்களாகவும், 10 ஒன்றியக் குழுக்களாகவும் பிரிக்கப்பட்டுள்ளது. பாகிஸ்தான் நாடாளுமன்றத்திற்கு இம்மாவட்டத்திலிருந்து 4 உறுப்பினர்களை தேர்வு செய்கிறது.

மேற்கோள்கள்
-----------

1. ↑  "Punjab CM appoints juniors as DCs in 22 districts". *Pakistan Observer (newspaper)*. 6 January 2022. .
2. ↑  History of Okara District on Cantonment Board Okara website பரணிடப்பட்டது 2022-06-14 at the வந்தவழி இயந்திரம் Government of Pakistan website, Retrieved 12 April 2021
3. ↑  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics. 2021-09-12 அன்று மூலம் பரணிடப்பட்டது. 2022-09-06 அன்று பார்க்கப்பட்டது.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

ஒரு நூல் தொடர்பில் **முன்னுரை** என்பது நூலை ஆக்கியவர் எழுதும் ஒரு அறிமுகம் ஆகும். இது ஆக்கியோன் தவிர்ந்த இன்னொருவர் எழுதும் நூலின் அறிமுகமான அணிந்துரையில் இருந்தும் வேறுபட்டது. முன்னுரைகளில், நூலை உருவாக்குவதற்கான எண்ணம் எவ்வாறு தோன்றியது, நூல் உருவான வரலாறு போன்ற விபரங்களும், சில சமயங்களில் நூல் உருவாவதற்குப் பங்களிப்பும், உதவிகளும் செய்தவர்களுக்கு நன்றி செலுத்தலும் முன்னுரைகளின் காணப்படும். நூலில் நன்றியுரைக்குத் தனிப்பகுதி இருப்பின் முன்னுரையில் இது இடம்பெறாது. 

முன்னுரையின் இறுதியில் பொதுவாக ஆக்கியோனின் பெயரும், முன்னுரை எழுதப்பட்ட இடம், தேதி என்பனவும் இருக்கும்.

இவற்றையும் பார்க்கவும்
----------------------

* நூல் வடிவமைப்பு
உரோச்சட்டர் தேவாலயம் - வடமேற்குப் பக்கத்திலிருந்து
**உரோச்சட்டர் தேவாலயம்** (*Rochester Cathedral*) என்பது கென்ட் மாவட்டத்தில் உள்ள இங்கிலாந்தின் இரண்டாவது மிகப் பழமையான தேவாலயம் ஆகும். இது கி.பி. 604 இல் யூஃது ஆயரால் நிறுவப்பட்டது. தற்போதைய ஆலயத்தின் வேலைப்பாடுகள் கி.பி. 1080 இல் பிரெஞ்சுத் துறவி குண்டல்ப் அவர்களின் காலத்திலிருந்தே துவங்கப்பட்டுள்ளது. நார்மன் கட்டிடக்கலையில் அமைக்கப்பட்ட ஆலயத்தின் நடுக்கூடம், நிலவரை, ரோமானிய வழிப்பாணியில் அமைந்த கட்டிட முகப்பும் இவ்வாலயத்தின் சிறப்பம்சங்கள். பின்னர் தோன்றிய கோதிக் கட்டிடக்கலையும் இவ்வாலயத்தை அழகுபடுத்தியுள்ளது. இவ்வாலயத்தினுள் அமைந்துள்ள நூலகத்தின் முதன்மை வாயிற்கதவு (முன்னனுமதி பெற்றே பார்க்க முடியும்) 14 ஆம் நூற்றாண்டில் எழுப்பப்பட்ட இங்கிலாந்தின் சில பழமையானக் கதவுகளில் ஒன்று. டெஃடுசு ரோஃப்பின்சசு என்ற மிகப்பழமையான ஆங்கில சட்ட நூல், இங்குள்ள துறவிகளாலே எழுதப்பட்டது.

வரலாறு
------

கி.பி. 42 இல் உரோமானியர்கள், உரோச்சட்டர் பகுதிகளை தங்கள் கட்டுபாட்டில் கொண்டுவந்து, துரோபிரிவே என்று பெயரிட்டனர். கி.பி. 407 இல் உரோமானியர்கள் வெளியேறிய பின்னர் நிலவிய குழப்ப நிலையை பயன்படுத்தி, சூட்டுகள், கென்ட் கடற்கரை வழியாக மெட்வே பகுதிக்குள் நுழைந்தனர். பின்னர் அய்லஃசபோர்ட் என்ற இடத்தில் பிரித்தானியர்களை தோற்கடித்து, மேற்கு கென்டில் இருந்த சாக்சன்களுடன் இணைத்து கென்ட் இராச்சியத்தை நிறுவினர். இதன் பின்னர் உரோச்சட்டரை சுற்றிய பகுதிகள் செஃடர்வரா லாதே (*lathe of Cesterwara*) என்று அழைக்கப்பட்டது.

கி.பி. 604 இல், கேன்டர்பரி பேராயர் அகுத்தினார், உரோச்சட்டரில் ஒரு பேராலயத்தை எழுப்பும் பணிக்காக இறைப்பணியாளர் யூஃதுவை அனுப்பினார். இதற்கான நிலத்தை கென்ட் இராச்சியத்தின் மன்னர் ஏத்தல்பர்ட் வழங்கினார். பின்னர் அகுத்தினார் யூஃதுவை உரோச்சட்டரின் முதல் ஆயராக நியமித்தார்.

நோர்மானியர்களின் படையெடுப்பிற்குப் பின்னர் கி.பி. 1077 இல் உரோச்சட்டர் ஆயராக குண்டல்ப் பொறுப்பேற்றார். கி.பி. 1080 இல், சுமார் 450 வருடம் பழமையான உரோச்சட்டர் ஆலயத்தின் கிழக்குப் பகுதியில், புதிய ஆலயத்தை எழுப்பி புனித அந்திரேயா திருத்தூதருக்காய் அர்ப்பணித்தார். கி.பி. 1130 இல் ஆலயத்தின் பணிகள் நிறைவடைந்தது.

கி.பி. 1137 இல் நிகழ்ந்த தீவிபத்தில் உரோச்சட்டர் பேராலயம் பெரிதும் சேதமடைந்தது.

கி.பி. 1227 இல் நோர்மானியர்களால் அமைக்கப்பட்ட பாடகர்கள் இருக்கையிடம் புதுப்பிக்கப்பட்டது. கி.பி. 1343 இல், ஆயர் கமோ தி கைத் (*Hamo de Hythe*) ஆலய கோபுரத்தை உயர்த்தி, நான்கு மணிகளைத் தொங்கவிட்டார்.

மேற்கோள்கள்
-----------

1. ↑  "Rochester Cathedral - About the Cathedral". 2015-04-24 அன்று மூலம் பரணிடப்பட்டது. 2015-08-12 அன்று பார்க்கப்பட்டது.
2. ↑  Holden, Clive (2015). "ROCHESTER – AN EARLY HISTORY". *River Medway*. Amberley Publishing Limited. பக். 34-36. பன்னாட்டுத் தரப்புத்தக எண்:9781445638034.

வெளியிணைப்புகள்
---------------

1. உரோச்சட்டர் தேவாலயம் - மெய்நிகர் சுற்றுலா பரணிடப்பட்டது 2016-01-15 at the வந்தவழி இயந்திரம்